
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2019 M. RUGSĖJO 4 D. NUTARIMO NR. 924 „DĖL LIETUVOS RESPUBLIKOS JURIDINIŲ ASMENŲ NEMOKUMO ĮSTATYMO ĮGYVENDINIMO“ PAKEITIMO

2020 m.                      d. Nr.
Vilnius

Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2019 m. rugsėjo 4 d. nutarimą Nr. 924 „Dėl Lietuvos Respublikos juridinių asmenų nemokumo įstatymo įgyvendinimo“:
1. Pakeisti preambulę ir ją išdėstyti taip:
„Vadovaudamasi Lietuvos Respublikos juridinių asmenų nemokumo įstatymo 2 straipsnio 19 dalimi, 23 straipsnio 3 dalimi, 34 straipsnio 3 ir 5 dalimis, 36 straipsnio 4 dalimi, 77 straipsnio 2 ir 5 dalimis, 124 straipsnio 1 ir 3 dalimis, 125 straipsniu, 127 straipsnio 1 dalimi, 131 straipsnio 5 dalimi, 132 straipsnio 2 dalimi, ir 133 straipsnio 5 dalimi ir įgyvendindama 2019 m. birželio 20 d. Europos Parlamento ir Tarybos direktyvos (ES) 2019/1023 dėl prevencinio restruktūrizavimo sistemų, skolų panaikinimo ir draudimo verstis veikla ir priemonių restruktūrizavimo, nemokumo ir skolų panaikinimo procedūrų veiksmingumui didinti, kuria iš dalies keičiama Direktyva (ES) 2017/1132, 3 ir 29 straipsnius, Lietuvos Respublikos Vyriausybė nutaria:“.
2. Pakeisti 5 punktą ir jį išdėstyti taip:
„5. Pavesti Tarnybai:
5.1. užtikrinti Nemokumo administratorių atrankos programos veikimą ir nustatyti Nemokumo administratorių atrankos programos veikimo atitikties Nemokumo administratorių atrankos taisyklių nuostatoms vidaus kontrolės sistemą;
5.2. kiekvienais metais teikti 2019 m. birželio 20 d. Europos Parlamento ir Tarybos direktyvos (ES) 2019/1023 29 straipsnyje nurodytus duomenis šio straipsnio nustatyta tvarka Europos Komisijai pagal jos nustatytą standartinę duomenų pateikimo formą.“
3. Papildyti 51 punktu:
„51. Siekiant užtikrinti ankstyvojo perspėjimo sistemos veikimą, pavesti:
51.1. Valstybinei mokesčių inspekcijai prie Lietuvos Respublikos finansų ministerijos iki 2021 m. liepos 16 d. sukurti finansinių sunkumų patiriančių verslo subjektų nustatymo ir informavimo informacinių technologijų priemonę;
[bookmark: _GoBack]51.2. Lietuvos Respublikos ekonomikos ir inovacijų ministerijai organizuoti konsultacijų finansinių sunkumų patiriantiems smulkiojo ir vidutinio verslo subjektams, kaip jie apibrėžti Lietuvos Respublikos smulkiojo ir vidutinio verslo plėtros įstatyme, teikimą ir užtikrinti informacijos apie ankstyvojo perspėjimo sistemos veikimą skelbimą interneto svetainėje.“
3. Šio nutarimo 2 punkte išdėstytas 5.2 papunktis ir 3 punkte išdėstytas 51.2 papunktis įsigalioja 2021 m. liepos 17 d.

